Զառա.- Հենց առաջինում ուզում էինք ասել, թե ի՛նչ երաժշտություն ենք նվագում, ուստի ալբոմն անվանեցինք «Էթնիկ-մեթնիկ»: Այն էթնիկի և մետալի խառնուրդ է՝ ու բառախաղի միջոցով տվեցին բնութագիրը: Անվան մեջ խաղն անգամ ենթադրել էր տալիս, որ էթնիկ խաղեր են տեղ գտած մեր ներկայացրած առաջին ալբոմում: Նրանում ամբողջապես հայերենով երգվող գործեր էին, բացառությամբ հավելյալ մի անգլերենով կատարվող երգի: Երկրորդ ալբոմում որոշեցին մեր անվան հետ կապված մի փակագիծ էլ բացել՝ խորագրելով այն «Անդր Դոգմա»: Այսինքն՝ կանգնում ես այդ անվանման ներքո՝ հասկանալու համար, թե տակն ի՛նչ կա: